РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/324-16

23. децембар 2016. године

Б е о г р а д

**З А П И С Н И К**

**11. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 22. ДЕЦЕМБРА 2016. ГОДИНЕ**

Седница је почела у 9,30 часова.

 Седницом је председавао Петар Петровић, председник Одбора.

Седници су присуствовали чланови Одбора: Славиша Булатовић, Неђо Јовановић, Михаило Јокић, Ђорђе Комленски, Жарко Мићин и Милетић Михајловић.

Седници су присуствовале: Станија Компировић (заменик др Александра Мартиновића), Александра Мајкић (заменик Биљане Пантић Пиља) и Марко Парезановић (заменик Катарине Ракић).

 Седници нису присуствовали чланови Одбора: Наташа Мићић, Душан Павловић, Јован Палалић, Балинт Пастор, Вјерица Радета, Срето Перић и Душан Петровић, нити њихови заменици.

 Седници су присуствовали Милош Поповић државни секретар у Министарству државне управе и локалне самоуправе и Саша Могић, помоћник министра државне управе и локалне самоуправе.

Председник Одбора је предложио, а чланови Одбора, **једногласно** прихватили предлог да се о свим тачкама предложеног Дневног реда води обједињена расправа, у складу са чланом 93. Пословника Народне скупштине, након чега су чланови Одбора **једногласно**, у целини, утврдили следећи

Д н е в н и р е д :

1. Разматрање Предлога закона о изменама и допунама Закона о систему плата запослених у јавном сектору, који је поднела Влада (број: 120-3459/16 од 19. децембра 2016. године), у начелу;
2. Разматрање Предлога закона о измени Закона о уређењу судова, који је поднео народни посланик др Александар Мартиновић (број: 7-3210/16 од 6. децембра 2016. године), у начелу;
3. Разматрање листе кандидата за избор члана Одбора Агенције за борбу против корупције коју је поднео Одбор за административно-буџетска и мандатно-имунитетска питања (број: 02-3484/16 од 21. децембра 2016. године);
4. Утврђивање Предлога одлуке о престанку функције члана Високог савета судства из реда професора правних факултета;
5. Разно.

**ОБЈЕДИЊЕНА РАСПРАВА** – Разматрање Предлога закона о изменама и допунама Закона о систему плата запослених у јавном сектору, који је поднела Влада (број: 120-3459/16 од 19. децембра 2016. године), у начелу; Разматрање Предлога закона о измени Закона о уређењу судова, који је поднео народни посланик др Александар Мартиновић (број: 7-3210/16 од 6. децембра 2016. године), у начелу; Разматрање листе кандидата за избор члана Одбора Агенције за борбу против корупције коју је поднео Одбор за административно-буџетска и мандатно-имунитетска питања (број: 02-3484/16 од 21. децембра 2016. године); Утврђивање Предлога одлуке о престанку функције члана Високог савета судства из реда професора правних факултета.

 Како се нико од чланова Одбора није јавио за реч након што је отворена обједињена распрва у вези са тачкама дневног реда, председавајући је предложио, а чланови Одбора су **једногласно** одлучили да:

 - Одбор предложи Народној скупштини да прихвати Предлог закона o изменама и допунама Закона о систему плата запослених у јавном сектору у начелу.

За известиоца Одбора на седници Народне скупштине одређен је Петар Петровић, председник Одбора;

 - Одбор предложи Народној скупштини да прихвати Предлог закона o измени Закона о уређењу судова у начелу.

За известиоца Одбора на седници Народне скупштине одређен је Петар Петровић, председник Одбора;

-Одбор за правосуђе, државну управу и локалну самоуправу је констатовао да је Одбор за административно-буџетска и мандатно-имунитетска питања Листу кандидата за избор члана Одбора Агенције за борбу против корупције утврдио, као овлашћени предлагач, у складу са чланом 9. став 2. тачка 1) и чланом 12. став 3. Закона о Агенцији за борбу против корупције.

 Одбор је одлучио да предложи Народној скупштини да поднету Листу кандидата за избор члана Одбора Агенције за борбу против корупције на којој су предложени: Даница Маринковић и Миодраг Скулић размотри и одлуку о избору једног члана Одбора Агенције за борбу против корупције донесе по хитном поступку, у складу са чланом 167. Пословника Народне скупштине.

За известиоца Одбора на седници Народне скупштине одређен је Петар Петровић, председник Одбора;

- Одбор за правосуђе, државну управу и локалну самоуправу размотрио је оставку проф. др Милана Шкулића на функцију члана Високог савета судства (број 118-3452/16, од 19. децембра 2016. године) и утврдио Предлог одлуке о престанку функције члана Високог савета судства из реда професора правног факултата.

 Одбор је закључио да Предлог ове одлуке упути Народној скупштини са предлогом да се разматра по хитном поступку, у складу са чланом 167. Пословника Народне скупштине.

 За представника предлагача одређен је Петар Петровић, председник Одбора.

**ПЕТА ТАЧКА -** Разно.

 **Петар Петровић** је обавестио чланове Одбора да ће наредне недеље бити одржана 12. седница Одбора.

Седница је завршена у 9,45 часова.

СЕКРЕТАР ПРЕДСЕДНИК

Сања Пецељ Петар Петровић